open-index/open-wikipedia-markdown huggingface dataset:
Дабрынскі сельсавет (Дубровенскі раён)

**Дабры́нскі сельсавет** — адміністрацыйна-тэрытарыяльная адзінка ў складзе Дубровенскага раёну Віцебскай вобласьці. Адміністрацыйны цэнтар — вёска Дабрынь.

## Гісторыя
20 жніўня 1924 году створаны ў складзе Дубровенскага раёну Аршанскай акругі (да 26 ліпеня 1930 году, з 20 лютага 1938 году — Віцебскай вобласьці). 25 сьнежня 1962 году раён скасаваны, сельсавет далучаны да Аршанскага раёну Віцебскай вобласьці. 6 студзеня 1965 году сельсавет перададзены ў склад адноўленага Дубровенскага раёну.

## Населеныя пункты
* 1 студзеня 1947 — 10

## Крыніцы

## Літаратура
*  С. 309
*  С. 79


Катэгорыя:Адміністрацыйна-тэрытарыяльны падзел Дубровенскага раёну
Катэгорыя:Сельсаветы Беларусі
Катэгорыя:Сельсаветы, створаныя ў 1924 годзе
Q1 Tower

**Q1 Tower** — небасяг, які знаходзіцца ў горадзе Голд-Кост (Аўстралія). Q1 азначае «Квінслэнд нумар адзін» (). Вышыня будынка 323 мэтры (1059 футаў), 78 паверхаў, што робіць будынак Q1 Tower самым высокім у Аўстраліі.

Дызайн Q1 быў распрацаваны кампаніяй «Atelier SDG». Ідэяй для формы будынка сталі алімпійскі факел Сыднэйскай алімпіяды і будынак Сыднэйскага опэрнага тэатра.

Будынак названы ў гонар чальцоў аўстралійскай каманды па вясьлярным спорце на алімпіядзе 1920 — Q1.

Q1 часта выкарыстоўваюць для скачкоў з парашутам.

## Глядзіце таксама
* Сьпіс самых высокіх будынкаў Аўстраліі

## Вонкавыя спасылкі

Катэгорыя:Архітэктура Аўстраліі
Катэгорыя:Небасягі Голд-Косту
Дабрынь (Віцебская вобласьць)

**Дабры́нь** — вёска ў Дубровенскім раёне Віцебскай вобласьці. Зьяўляецца цэнтрам Дабрынскага сельсавету.

## Насельніцтва
* 2010 год — 258 чалавек
* 1999 год — 283 чалавекі

## Крыніцы

Катэгорыя:Дабрынскі сельсавет (Дубровенскі раён)
Катэгорыя:Населеныя пункты Дубровенскага раёну
Сьпіс самых высокіх будынкаў Аўстраліі

Гэта **сьпіс 25 самых высокіх будынкаў Аўстраліі**. Назіральныя вышкі, радыёмачты, дымавыя трубы і падобныя аб’екты ня ўключаныя. Вышыня азначае структурную вышыню, уключаючы архітэктурныя элемэнты, але не ўключаючы камунікацыйныя шпілі ці радыёантэны.

## Найвышэйшыя будынкі Аўстраліі
Q1 Tower у Голд-Кост (Кўінзлэнд) на гэты момант зьяўляецца самым высокім будынкам у Аўстраліі з шпілем. Вежа Эўрыка ў Мэльбурну, штат Вікторыя зьяўляецца самым высокім паводле паверхні даху.

## Вонкавыя спасылкі

* SkyscraperCity
* SkyscraperPage — Australia diagram — graphic database of tall buildings
* Emporis — Australia’s tallest buildings
* Emporis — Official World’s 100 Tallest High-rise Buildings (Residential Use)
* Skyscraper Page
* Vision Brisbane Official Website
* Soul Official Website

Катэгорыя:Сьпісы
Катэгорыя:Архітэктура Аўстраліі
Вячэрына

**Вячэ́рына** — вёска ў Дубровенскім раёне Віцебскай вобласьці. Уваходзіць у склад Дабрынскага сельсавету.

## Гісторыя
Вядома з 1607 году. У 1915 земскае вучылішча.

## Насельніцтва
* 2010 год — 10 чалавек
* 1999 год — 34 чалавекі
* 1897 год — 181 чалавек, 33 хаты, школа.
* 1857 год — 120 чалавек. 

## Крыніцы

## Літаратура
*  С. 563.

Катэгорыя:Дабрынскі сельсавет (Дубровенскі раён)
Катэгорыя:Населеныя пункты Дубровенскага раёну
Глебава

**Гле́бава** — вёска ў Беларусі, каля ракі Дубравенкі. Уваходзіць у склад Дабрынскага сельсавету Дубровенскага раёну Віцебскай вобласьці.

## Назва

Глеб — усходнеславянская форма германскага (паўночнагерманскага) імя Gudleifr (Guðleifr).

## Насельніцтва
* 1857 год — 189 чалавек
* 1910 год — 246 чалавек
* 1999 год — 67 чалавек
* 2010 год — 28 чалавек

## Славутасьці
* Курганны могільнік (на агародах)

## Крыніцы

## Літаратура
*  С. 564.

Катэгорыя:Дабрынскі сельсавет (Дубровенскі раён)
Катэгорыя:Населеныя пункты Дубровенскага раёну
Дзяругі (Дубровенскі раён)

**Дзяру́гі** (з 1964 году — *Каўро́вае*) — вёска ў Дубровенскім раёне Віцебскай вобласьці. Уваходзіць у склад Дабрынскага сельсавету.

## Насельніцтва
* 1999 год — 82 чалавекі
* 2010 год — 31 чалавек

## Крыніцы

Катэгорыя:Дабрынскі сельсавет (Дубровенскі раён)
Катэгорыя:Населеныя пункты Дубровенскага раёну
Голд-Кост

**Ґолд-Кост** () — горад у паўднёва-ўсходняй частцы аўстралійскага штату Кўінзлэнд, цэнтар аднайменнага раёну мясцовага самакіраваньня. Зьяўляецца другім паводле колькасьці насельніцтва горадам штату і шостым паводле колькасьці насельніцтва горадам краіны. Голд-Кост вядомы як адзін з найбуйнейшых турыстычных цэнтраў Аўстраліі (перш за ўсё, цэнтар воднага турызму).

## Геаграфія
Горад Ґолд-Кост доўжыцца на 60 км уздоўж усходняга ўзьбярэжжа Аўстраліі, якое амываецца Каралавым морам, ад паселішча Бінлі да Куланґата ў штаце Кўінзлэнд недалёка ад мяжы з Новым Паўднёвым Ўэйлзам. Селішчы Туід-Хэдс і Бодэзэрт таксама звычайна разглядаюцца ў якасьці складовых частак рэгіёну Ґолд-Косту, хоць яны і не ўваходзяць у статыстычныя межы гораду Ґолд-Кост.

Камэрцыйны цэнтар гораду — прыгарады Саўтпорт і Сэрфэрз-Парадайз. У выніку актыўнага засяленьня рэгіёну гарады Ґолд-Кост, Бінлі, Логан-Сіці, Брысбэйн у цяперашні час ўтвараюць канурбацыю.

Галоўнай ракой гораду зьяўляецца Нэранг. У мінулым прастора паміж узьбярэжжам і ўнутранымі раёнамі Ґолд-Косту была занятая забалочанай мясцовасьцю, большая частка якой пасьля падвергнулася асушэньню. Аднак частка балотаў была пераўтвораная ў штучныя водныя шляхі (агульная працягласьць — каля 260 км) і невялікія выспачкі.

У заходняй частцы Ґолд-Кост мяжуе зь Вялікім межавым хрыбтом. У непасрэднай блізкасьці разьмешчаны Нацыянальны парк Ламінґтан, які зьяўляецца часткай дажджавых лясоў усходняга ўзьбярэжжа, аднесеных да аб’ектаў сусьветнае спадчыны.

## Гарады-пабрацімы
* Бэйхай (Кітай)
* Дубай (ААЭ)
* прэфэктура Канагава (Японія)
* Керкіра (Грэцыя)
* Нетанія (Ізраіль)
* Нумэа (Новая Каледонія)
* Тайбэй (Тайвань)
* Тайнань (Тайвань)
* Форт-Ладэрдэйл (ЗША)
* акруга Харафэнуа (Новая Зэляндыя)

## Вонкавыя спасылкі
Барадзіно (Дубровенскі раён)

**Барадзіно́** — вёска ў Дубровенскім раёне Віцебскай вобласьці. Уваходзіць у склад Дабрынскага сельсавету.

## Насельніцтва
* XIX стагодзьдзе: 1857 год —  48 чалавек; 1897 год — 102 чалавекі, 13 хат, школа
* XX стагодзьдзе: 1999 год — 27 чалавек
* XXI стагодзьдзе: 2010 год — 10 чалавек

## Славутасьці
* Гарадзішча за 1 км на паўночны ўсход ад вёскі

## Асобы
* Сяргей Назараў (1928—1999) — акадэмік, доктар тэхнічных навук, прафэсар

## Крыніцы

## Літаратура
*  С. 560.

Катэгорыя:Дабрынскі сельсавет (Дубровенскі раён)
Катэгорыя:Населеныя пункты Дубровенскага раёну
Ланенка

**Ла́ненка** — вёска на левым беразе ракі Проня, якая пачынаецца ў ваколіцах вёскі. Уваходзіць у склад Дабрынскага сельсавету Дубровенскага раёну Віцебскай вобласьці.

## Гісторыя
### Вялікае Княства Літоўскае
Ланенка ў складзе Аршанскага павету Віцебскага ваяводзтва Вялікага Княства Літоўскага вядома з XVII стагодзьдзя. Першае ўпамінаньне 1607 год — уласнасьць Яна сына Яна Глябовіча ў межах Дубровенскага графства. У XVIII стагодзьдзі ў валоданьні Сапегаў, маёнтак Дуброўна. 

### Пад уладай Расейскай імпэрыі
У выніку першага падзелу Рэчы Паспалітай 28 траўня 1772 году Ланенка ў складзе Расейскай імпэрыі, у Аршанскім павеце Магілёўскай губэрні. 9 кастрычніка 1772 году ўтворана Аршанская правінцыя. З 22 сакавіка 1777 году да 10 студзеня 1778 году ў складзе Аршанскага павету Магілёўскай губэрні (Магілёўскае намесьніцтва, 10 студзеня 1778 — 12 сьнежня 1796). З 12 сьнежня 1796 па 27 лютага 1802 году Аршанскім павеце Беларускай губэрні. З 27 лютага 1802 году Ланенка ў Аршанскім павеце Магілёўскай губэрні.

26 сьнежня 1861 году мястэчка Горкі перавялі ў стан павятовага гораду і ўтварылі з частак Аршанскага, Магілёўскага і скасаванага Копыскага паветаў Горацкі павет. Ланенка апынулася ў складзе Сваташыцкай воласьці Горацкага павету.

У 1910 годзе сяляне валодалі 501 дзесяцінай зямлі.

## Насельніцтва
* XIX стагодзьдзе: 1857 год — 173 чалавекі. 
* XX стагодзьдзе: 1910 год — 176 мужчыны, 174 жанчыны, 60 дамоў; 1999 год — 71 чалавек.
* XXI стагодзьдзе: 2010 год — 45 чалавек;

## Славутасьці
* Царква Покрыва Прасьвятой Багародзіцы — помнік архітэктуры пачатку XX ст. рэтраспэктыўна-расейскага стылю. 
## Страчаная спадчына
* Царква Покрыва Найсьвяцейшай Багародзіцы. У XVIII стагодзьдзі парафія Беларускай грэка-каталіцкай царквы (БГКЦ).

## Крыніцы

## Літаратура
*  С. 572.

## Вонкавыя спасылкі
* Царква Покрыва Прасьвятой Багародзіцы  на Radzima.org
* Ланенка. Глобус Беларусі.
 

Катэгорыя:Дабрынскі сельсавет (Дубровенскі раён)
Катэгорыя:Населеныя пункты Дубровенскага раёну
Пішчыкі

**Пі́шчыкі** — вёска ў Дубровенскім раёне Віцебскай вобласьці. Уваходзіць у склад Дабрынскага сельсавету.

## Насельніцтва
* XIX стагодзьдзе: 1857 год — 169 чалавек; 1897 год — 333 чалавекі, 54 хаты, школа
* XX стагодзьдзе: 1999 год — 65 чалавек
* XXI стагодзьдзе: 2010 год — 29 чалавек

## Асобы
* Аляксей Груца (*09.05.1924, Пішчыкі — †27.02.2017, Менск) — доктар філялягічных навук, прафэсар

## Крыніцы

## Літаратура
* 
* 
*  С. 580.

Катэгорыя:Дабрынскі сельсавет (Дубровенскі раён)
Катэгорыя:Населеныя пункты Дубровенскага раёну
Сваташыцы

**Сваташы́цы** — вёска ў Дубровенскім раёне Віцебскай вобласьці. Уваходзіць у склад Дабрынскага сельсавету.

## Гісторыя
### Вялікае Княства Літоўскае
Сваташыцы ў складзе Аршанскага павету Віцебскага ваяводзтва Вялікага Княства Літоўскага вядома з XVII стагодзьдзя ў валоданьні  Сапегаў, маёнтак Дуброўна ў межах Дубровенскага графства.

### Пад уладай Расейскай імпэрыі
У выніку першага падзелу Рэчы Паспалітай 28 траўня 1772 году Сваташыцы ў складзе Расейскай імпэрыі, у Аршанскім павеце Магілёўскай губэрні. 9 кастрычніка 1972 году ўтворана Аршанская правінцыя. З 22 сакавіка 1777 году да 10 студзеня 1778 году ў складзе Аршанскага павету Магілёўскай губэрні (Магілёўскае намесьніцтва, 10 студзеня 1778 — 12 сьнежня 1796). З 12 сьнежня 1796 па 27 лютага 1802 году ў Аршанскім павеце Беларускай губэрні. З 27 лютага 1802 году Сваташыцы ў Аршанскім павеце Магілёўскай губэрні.

26 сьнежня 1861 году мястэчка Горкі перавялі ў стан павятовага гораду й утварылі з частак Аршанскага, Магілёўскага й скасаванага Копыскага паветаў Горацкі павет. Сваташыцы цэнтар Сваташыцкай воласьці Горацкага павету.

У 1910 годзе сяляне валодалі 613 дзесяцінамі зямлі й ўваходзілі ў Сваташыцкае сялянскае таварыства. Фальварку Сваташыцы, уласнасьць князя Яўгена Любамірскага, належала 2000 дзесяцін зямлі.

## Насельніцтва
* XIX стагодзьдзе: 1857 год — 165 чалавек; 1886 год — 180 чалавек, 27 хат, 2 царквы, лякарня,  школа
* XX стагодзьдзе: 1910 год — сяло: 44 дома, 100 мужчын, 110 жанчын; фальварак: 1 дом, 3 мужчыны, 5 жанчын; 1999 год — 392 чалавекі;
* XXI стагодзьдзе: 2001 год — 140 дамоў, 412 чалавек; 2010 год — 338 чалавек;

## Славутасьці
* Курганны могільнік пэрыяду раньняга сярэднявечча (на паўднёвай ускраіне вёскі).
* Помнік на брацкай магіле 136 воінаў 31-й арміі, загінуўшых у 1943—1944 гг. пры вызваленьні вёскі.
* Помнік землякам на ўшанаваньне памяці 73 жыхароў навакальных вёсак..

## Страчаная спадчына
* Царква Ўзьнясеньня Гасподняга. У XVII — XVII стагодзьдзях парафія Беларускай грэка-каталіцкай царквы (БГКЦ).

## Заўвагі

## Крыніцы

## Літаратура
* «Сваташыцы» //  — С. 583. 
* «Сваташыцы»  //  — С. 247.  

Катэгорыя:Дабрынскі сельсавет (Дубровенскі раён)
Катэгорыя:Населеныя пункты Дубровенскага раёну
Кевін Рад

**Кевін Рад** (;  , Намбур, Кўінзлэнд, Аўстралія) — аўстралійскі палітычны дзяяч. Быў дэпутатам ніжняй палаты парлямэнту Аўстраліі з 3 кастрычніка 1998 году да 22 лістапада 2013 году. Лідэр аўстралійскай Лейбарысцкай партыі (4 сьнежня 2006 — 24 чэрвеня 2010 і 26 чэрвеня — верасень 2013). Прэм’ер-міністар Аўстраліі (3 сьнежня 2007 — 24 чэрвеня 2010). Міністар замежных справаў Аўстраліі з 14 верасьня 2010 году па 22 лютага 2012 году.

## Біяграфія
### Прэм’ер-міністар Аўстраліі
3 сьнежня 2007 года Кевін Рад ўступіў на пасаду прэм’ер-міністра. Генэрал-губэрнатар Майкл Джэфэры прыняў ад яго прысягу. Рад — першы прэм’ер-міністар, які прыняў прысягу Каралеве ў сваім офісе. Кевін Рад — першы прэм’ер-міністар Аўстраліі, чыя партыя на ўсеагульных выбарах, якія праводзіліся з дня заканчэньня Другой сусьветнай вайны, не атрымала большасьці галасоў выбаршчыкаў Новага Паўднёвага Ўэйлзу або штату Вікторыі.

Пасьля таго, як Кевін Рад анансаваў новы падатак на горназдабываючыя кампаніі, ён быў ссунуты з пасады лідэра лейбарыстаў, і пакінуў 24 чэрвеня 2010 пасаду кіраўніка кабінэту. Лідэрам партыі і прэм’ер-міністрам стала Джулія Гілард, якая да гэтага займала пасаду віцэ-прэм’ера.

### Міністар замежных спраў
Пасьля сыходу з пасады прэм’ер-міністра ў тым самым годзе Рад стаў міністрам замежных спраў Аўстраліі. У лютым 2012 годзе сышоў з пасады з-за падазрэньняў у тым, што ён плянуе пераняць у Джуліі Гілард старшынства ў партыі. Неўзабаве Гілард папрасіла правесьці апытаньне сярод чальцоў Парлямэнту, якія належалі да кааліцыі, у якім за Рада прагаласавала меншасьць.

Унутраная барацьба ў партыі працягнулася і ў чэрвені 2013 прыхільнікі Рада пачалі заклікаць, каб Рада пазмагаўся з Гілард за старшынства ў партыі. Гілард адказала просьбай правеці вырашальнае галасаваньне за старшынства партыі, у выніку якога пераможаны сышоў бы з палітыкі. Рад згадзіўся на гэта і 26 чэрвеня 2013 году перамог у гэтым галасаваньні, у выніку чаго зноў стаў лідарам партыі. На наступны дзень ён заступіў на пасаду прэм’ер-міністра. Пазыцыі партыі пагоршыліся і на агульных выбарах 7 верасьня партыя саступіла лібэральна-нацыянальнай кааліцыі. Рад застаўся дэпутатам, але праз два месяцы сышоў з палітыкі.

## Крыніцы

Катэгорыя:Прэм’ер-міністры Аўстраліі
Джордж Рэйд

**Джордж Г’юстан Рэйд** (, Джонстан, Рэнфрушыр, Шатляндыя — , Лёндан, Ангельшчына) — аўстралійскі палітык, чацьвёрты прэм’ер-міністар краіны.

## Палітычная кар’ера
У 1880 годзе пачалася палітычная кар’ера Джорджа Рэйда. У 1880—1884 і затым у 1885—1899 гадах ён быў чальцом заканадаўчага сходу Новага Паўднёвага Ўэйлза, прадстаўляючы ўсходні Сыднэй. За гэты час ён на працягу году быў Minister for Public Instruction, але часьцей выступаў на баку апазыцыі, бо быў прыхільнікам свабоднага гандлю. У 1894 годзе ён узначаліў прыхільнікаў свабоднага гандлю і перамог на выбарах, стаўшы на наступныя пяць гадоў прэм’ер-міністрам рэгіёну.

У 1901 годзе ён з лёгкасьцю выйграў выбары ў першы заканадаўчы сход краіны ад усходняга Сыднэю. Прадстаўляючы групу свабоднага гандлю, ён стаў першым афіцыйным лідэрам апазыцыі, якім і быў да 1904 году. 18 жніўня 1904 г. пасьля адстаўкі мінарытарнага ўрада Крыса Ўотсана яго пост заняў Джордж Рэйд. Ён прабыў прэм’ер-міністрам 10 месяцаў і 17 дзён, а 5 ліпеня 1905 прыйшоў да высновы аб страце падтрымкі з боку пратэкцыяністаў і сышоў з пасады. За час яго працы было прынята 9 актаў, самым значным зь якіх зьяўляецца *Conciliation and Arbitration Act 1904*.

## Вонкавыя спасылкі

Катэгорыя:Прэм’ер-міністры Аўстраліі
Мэльбурнскі музэй

**Мэльбурнскі музэй** () — гістарычны музэй, які разьмяшчаецца ў парку Карлтан-Гардэнсе, Мэльбурн, Аўстралія. У гэтым жа парку, непасрэдна насупраць будынка музэю, разьмяшчаецца іншая славутасьць гораду — Каралеўскі выставачны цэнтар. Мэльбурнскі музэй лічыцца найбуйнейшым музэем у Паўднёвым паўшар’і.

Экспазыцыі музэю разьмешчаны ў сямі асноўных галерэях, дзіцячай галерэі, а таксама адмысловай трохузроўневай галерэі, прызначанай для часовых экспазыцыяў.

У будынку музэю, апроч асноўных выставаў, разьмяшчаюцца таксама некалькі глядзельных заляў і тэатраў. Сярод іх Амфітэатар Сыднэя Маера і тэатар Зэ Эдж. На ніжнім узроўні музэю разьмешчаны Дыскавэры-Сэнтэр, грамадзкі дасьледчы цэнтар. На гэтым жа ўзроўні разбмешчаны кінатэатар IMAX, у якім можна паглядзець аб’ёмныя і дакумэнтальныя фільмы. Акрамя таго, у музэі знаходзяцца кавярня і сувэнірная крама.

## Вонкавыя спасылкі

* Афіцыйны сайт музэю

Катэгорыя:Музэі Мэльбурну
Бэн Чыфлі

**Джозэф Бэнэдыкт Чыфлі** (;  — ) — аўстралійскі палітык і 16-ы прэм’ер-міністр Аўстраліі, быў адным з найбольш уплывовых прэм’ер-міністраў Аўстраліі. Сярод дасягненьняў яго ўрада былі пасьляваеньнае іміграцыйнае заканадаўства, увядзеньне аўстралійскага грамадзянства ў 1949, стварэньне нацыянальных авіяліній TAA, увядзеньне сыстэмы сацыяльнай абароны для беспрацоўных і стварэньне спэцслужбы Australian Security Intelligence Organisation (ASIO). У часе яго паўнамоцтваў быў праведзены адзін зь некалькіх пасьпяховых рэфэрэндумаў па зьмяненьні Аўстралійскай канстытуцыі.

## Вонкавыя спасылкі

Катэгорыя:Прэм’ер-міністры Аўстраліі
Вялікая Аўстралійская затока

**Вялікая Аўстралійская затока** — буйная адкрытая затока, якая адносіцца да водаў Індыйскага акіяна. Разьмешчаны ў цэнтральнай і заходняй частцы паўднёвага ўзьбярэжжа Аўстраліі. Вялікая Аўстралійская затока працягнулася на ўсход ад Заходняга мыса ў Заходняй Аўстраліі да Паўднёва-заходняга мыса на Тасманіі. Працягласьць узьбярэжжа затокі складае каля 1160 км. Плошча — каля 1335 тыс. км². Глыбіня — да 5670 м. Галоўны порт — Адэлаіда. Большая частка затокі разьмешчаная на поўдні тэрыторыі, прылеглай да мяжы штатаў Заходняя Аўстралія і Паўднёвая Аўстралія.

Для берагавой лініі Вялікай Аўстралійскай затокі характэрныя берагавыя скалы (да 60 м у вышыню), пясковыя пляжы і скалістыя тэрасы. У бухту Ўілсан ўпадае Дэнмарк.

## Вонкавыя спасылкі

Катэгорыя:Затокі Аўстраліі
Катэгорыя:Затокі Індыйскага акіяна
Дэнмарк (рака)

**Дэ́нмарк** () — рака на поўдні Заходняй Аўстраліі.

Рака бярэ пачатак у раёне прыроднага заказьніка Пардэлуп і ўпадае ў бухту Ўілсан Вялікага Аўстралійскага заліва. Даўжыня ракі — 60 км, мае прытокі, у тым ліку два невялікія ручаі. На рацэ пабудавана дамба.

Сваю назву па-ангельску рака атрымала ад Т. Брэйдўуда-Ўілсана ў гонар урача А. Дэнмарка. З мовы мясцовых абарыгенаў назва Курабап (*Koorrabup*) перакладаецца як «Месца чорных лебедзяў».

У сувязі з распрацоўкай зямель басэйна ракі яе салёнасьць рэзка зьнізілася.

Катэгорыя:Рэкі Заходняй Аўстраліі
Пэрт (Аўстралія)

**Пэрт** () — найбуйнейшы горад і сталіца штату Заходняя Аўстралія, разьмешчаны на паўднёвым захадзе Аўстраліі на беразе Індыйскага акіяна. Насельніцтва гораду складае 1 696 065 чалавек (2010). Пэрт — чацьверты па насельніцтве горад Аўстраліі пасьля Сыднэю, Мэльбурну і Брысбэйну. У Пэрце пражывае каля 75% насельніцтва ўсяго штату Заходняя Аўстралія.

Горад быў заснаваны 12 чэрвеня 1829 году капітанам Джэймзам Стырлінгам неўзабаве пасьля ўзьнікненьня партовага селішча Фрымантл. Пэрт паказвае ўстойлівы рост, хутчэй, чым сярэдні паказчык па краіне.

Пэрт атрымаў вядомасьць, як «горад агнёў», калі ўсе жыхары ўключылі асьвятленьне ў часе пралёту над імі касьмічнага карабля «Дружба 7» у 1962 годзе. На 2010 год Пэрт разьмешчаны на восьмым месцы найлепшых гарадоў для пражываньня, згодна з ацэнкай часопіса The Economist. 

## Вонкавыя спасылкі
Байран (мыс)

**Мыс Байран** () — самы ўсходні пункт Аўстралійскага кантынэнту.

Мыс Байран названы Джэймзам Кукам, калі ён праплываў ля мыса 15 траўня 1770 году, у гонар Джона Байрана, які зьдзейсьніў кругасьветнае плаваньне на караблі «HMS Dolphin» у 1764—1766 гадах.

## Крыніцы

Катэгорыя:Берагавая лінія Новага Паўднёвага Ўэйлза
Катэгорыя:Мысы Аўстраліі
Тасман (паўвостраў)

**Тасман** () — паўвостраў, частка вострава Тасманія, разьмешчаны за 75—80 км на паўднёвы ўсход ад Гобарту.

Паўвостраў Тасман названы ў гонар Абэля Тасмана, як і ўвесь востраў. З Тасманіяй злучаны двума вузкімі перашыйкамі, адзін зь іх у прыплыў становіцца пралівам. Іншы ж зьяўляецца перашыйкам у 30—40 м шырынёй.

На востраве разьмешчаны сумна вядомы горад Порт-Артур. У 1996 годзе Мартын Браянт учыніў масавы растрэл сярод жыхароў гораду, адзін з найбуйнейшых у гісторыі Аўстраліі.

## Крыніцы

## Вонкавыя спасылкі

Катэгорыя:Геаграфія Тасманіі
Катэгорыя:Паўастравы Аўстраліі
Ёрк (мыс, Аўстралія)

**Ёрк** () — мыс, самы паўночны пункт Аўстралійскага кантынэнту.

Мыс Ёрк знаходзіцца на паўвостраве Кейп-Ёрк. Адміністрацыйна зьяўляецца тэрыторыяй аўстралійскага штату Кўінзлэнд. Знаходзіцца прыкладна за 800 кілямэтраў на паўночны захад ад гораду Кэрнз. Абмываецца водамі Арафурскага і Каралавага мора. За 150 кілямэтраў на поўнач знаходзіцца востраў Новая Гвінэя (адзелены ад мыса пралівам Торэса).

Катэгорыя:Геаграфія Кўінзлэнду
Катэгорыя:Мысы Аўстраліі
Ісак Гурвіч

**Іса́к Аро́навіч Гу́рвіч** (псэўданімы — *Іцхок-Айзэк-бэн-Арыя-Цьві-Галеві*, *Мойрэ Невухім*; 14 красавіка 1860, Вільня — 9 ліпеня 1924, Нью-Ёрк) — эканаміст, публіцыст, выдавец.

## Жыцьцяпіс
Нарадзіўся 15 красавіка 1860. У 1877 скончыў Менскую гімназію, падчас вучобы ў якой увайшоў у гурток народніцкай арганізацыі «Зямля і воля». У 1877—1878 вучыўся ў Мэдычна-хірургічнай акадэміі, пасьля на юрыдычным факультэце Санкт-Пецярбурскім унівэрсытэце (1878—1879). У 1879 арыштаваны па справе падпольнай друкарні; выключаны з унівэрсытэту.

Знаходзіўся ў зьняволеньні каля року. Высланы ў Менск пад нагляд паліцыі. Удзельнічаў у стварэньні менскай друкарні арганізацыі «Чорны перадзел». Арыштаваны ў 1880; сасланы на 4 гады ў Сыбір. Знаходзячыся ў ссылцы, вывучаў перасяленчы рух сялянаў у Сыбір; вынікі дасьледаваньняў апублікаваў у працах «Эканамічныя пытаньні Сыбіры» і «Перасяленьні сяляняў у Сыбір».

У 1885 вярнуўся ў Менск, узначаліў гурток друкарскіх рабочых. Здаў экстэрнам іспыты ў Дзямідаўскім юрыдычным ліцэі на ступень кандыдата па праве (1887). Пад уплывам прац Г. Пляханава заняў марксысцкія пазыцыі. У 1889 з-за пагрозы арышту эміграваў у ЗША.

У Нью-Ёрку выдаваў газэту на расейскай мове «Прогресс». У той самы час супрацоўнічаў з амэрыканскім і ангельскім выданьнямі часопісу «Free Russia», які выдаваўся расейскімі палітэмігрантамі Л. Б. Гольдэнбергам і Ф. В. Валхоўскім.

У 1891 абараніў доктарскую дысэртацыю «Эканамічнае становішча расейскай вёскі» (апублікаваў яе ў 1892 у Нью-Ёрку); узначаліў катэдру статыстыкі коледжа ў Чыкага, але з-за левых поглядаў быў пазбаўлены катэдры і званьня прафэсара.

У 1894—1900 займаўся адвакацкай практыкай, з 1900 року на дзяржаўнай службе ў Вашынгтоне.

Адначасна ўдзельнічаў у стварэньні і рэдагаваньні часопісаў «The Class Struggle» і «The Revolutionary Age», актыўна супрацоўнічаў у амэрыканскім жыдоўскім сацыялістычным друкі («Social-Demokraten», «Ur Dagens Kronika»). Быў актывістам прафсаюзнага руху; уступіў у Амэрыканскую сацыялістычную партыю. Пасьля абвяшчэньня Маніфэста 17 кастрычніка 1905 вярнуўся ў Беларусь; у 1906 абраны дэпутатам ІІ Дзярждумы ад Менску. Аднак пасьля таго, як вынікі выбараў былі ануляваныя ўладамі, зноў выехаў у ЗША.

Пасьля адкрыцьця ў Менску БДУ падарыў унівэрсытэту сваю бібліятэку (некалькі тысячаў тамоў).

Памёр 9 ліпеня 1924 року ў Нью-Ёрку.

## Крыніцы і заўвагі

## Літаратура
* 

Катэгорыя:Нарадзіліся ў Менску
Катэгорыя:Расейскія эканамісты
Катэгорыя:Эканамісты ЗША
Катэгорыя:Палітыкі ЗША
Катэгорыя:Расейскія публіцысты
Катэгорыя:Высланыя ў Сібір
Катэгорыя:Расейскія эмігранты
Катэгорыя:Памерлі ў Нью-Ёрку
Латкес

**Ла́ткес** (, ), **левівот** — клясычная ганукальная страва з бульбы, вельмі падобная да дранікаў. Традыцыйна смажыцца ў вялікай колькасьці алею як згадка пра той алей, які гарэў у Храмавым каганцы восем дзён.

Габрэйскі варыянт назвы, «левіва» або «левівот», паходзіць з апісаньня гісторыі Амнона і Авесалёма ў Кнізе Самуіла.

Сьпярша латкес выгатоўваліся з нацёртага сыру або цыбулі-пёркі. Пасьля таго, як у Эўропе зьявілася бульба, ашкеназы сталі гатаваць латкес зь яе.

Катэгорыя:Габрэйская кухня
Катэгорыя:Стравы з бульбы
Яра (рака)

**Яра** () — рака на поўдні штату Вікторыя (Аўстралія). У ніжнім цячэньні ракі ў 1835 годзе заснаваны горад Мэльбурн, другі па велічыні горад кантынэнту. У часе залатой ліхаманкі ў штаце Вікторыя рака, яе берагі і пагоркі вакол былі крыніцай золата для шматлікіх старацеляў. З гэтай прычыны ў многіх месцах ляндшафт моцна зьмяніўся. У наш час рака служыць у рэкрэацыйных мэтах: на ёй займаюцца акадэмічным веславаньнем, веславаньнем на байдарках, каноэ і плаваньнем.
Прэзыдэнцкія выбары ва Ўкраіне 1994 году

**Выбары прэзыдэнта ва Ўкраіне 1994 году** () — другія ў гісторыі Ўкраіны прэзыдэнцкія выбары. Перамогу ў другім туры атрымаў Леанід Кучма, які перамог дзейнага прэзыдэнта, Леаніда Краўчука.

## Заканадаўства
Паводле закону, каб перамагчы, кандыдат павінен быў атрымаць звыш паловы галасоў выбаршчыкаў, інакш прызначаўся другі тур галасаваньня, ў якім таксама трэба было атрымаць звыш паловы галасоў, што было цалкам магчыма, ўлічваючы галасы "супраць усіх кандыдатаў". Ў такім выпадку працэс павінен быў распачацца спачатку. Але гэтага ня здарылася, бо Леанід Кучма атрымаў звыш паловы галасоў ў другім туры.

## Вынікі
### Першы тур

### Другі тур

## Крыніцы

## Вонкавыя спасылкі

* Афіцыйная старонка Прэзыдэнта Ўкраіны
* Украина. Президентские выборы 1994. Электоральная география 2.0. Политика на карте

Катэгорыя:Прэзыдэнцкія выбары ва Ўкраіне
Катэгорыя:Гісторыя Ўкраіны (1917—1991)
Катэгорыя:Гісторыя Ўкраіны пасьля 1991 году
Роман Вайдэнфэлер

**Роман Вайдэнфэлер** (;  6 жніўня 1980 году ў Дыцы, Нямеччына) — нямецкі футбаліст, брамнік. У 2013—2015 гадах выступаў за нацыянальную зборную Нямеччыны. Чэмпіён сьвету 2014 году.

## Кар’ера
### Клюбная

Кар’еру футбаліста Роман распачаў у моладзевай камандзе клюбу Обэрлігі «Шпортфройндэ Айсбахталь», адкуль у 1996 годзе быў запрошаны ў моладзевую каманду «Кайзэрсьляўтэрна».

У 2000 годзе футбаліст стаў гульцом асноўнага складу клюбу, але праз 2 гады, правёўшы за асноўны склад «Кайзэрсьляўтэрна» ўсяго 6 матчаў, перайшоў у дортмундзкую «Барусію». З 2003 году, пасьля сыходу галкіпэра-вэтэрана «Барусіі» Енса Лемана ў лёнданскі «Арсэнал», стаў асноўным брамнікам клюбу. Дэбютаваў у Дортмундзе 17 сьнежня 2003 году ў матчы супраць свайго былога клюбу «Кайзэрсьляўтэрну». У 2005 годзе Вайдэнфэлер перанёс апэрацыю пасьля разрыву мэніска ў левым калене падчас трэніроўкі.

Напачатку сэзону 2007—2008 гадоў Роман быў дыскваліфікаваны тры матчы й аштрафаваны на 10 тысяч эўра за расісцкія абразы, вылучаныя супраць нападніка «Шальке-04» Джэральда Азамоа. У 2011 годзе разам з «Барусіяй» стаў чэмпіёнам Нямеччыны, а на наступны сэзон паўтарыў посьпех. 6 траўня 2013 году Вайдэнфэлер падоўжыў кантракт з «Барусіяй» да 2016 году.

### Зборная
Упершыню ў склад зборнай Роман Вайдэнфэлер быў запрошаны ў 1997 годзе на чэмпіянат сьвету сярод юнакоў, які праходзіў у Эгіпце. Юнацкая зборная Нямеччыны заняла 4 месца, а Роман быў абраны найлепшым брамнікам турніру. У 1999—2001 гадох футбаліст тройчы ўваходзіў у склад моладзевай зборнай Нямеччыны.

У нацыянальнай зборнай Нямеччыны дэбютаваў 19 лістапада 2013 году на стадыёне «Ўэмблі» ў матчы супраць зборнай Ангельшчыны, стаўшы самым узроставым нямецкім брамнікам, які дэбютаваў за нацыянальную зборную.

## Дасягненьні
**«Барсуія» Дортмунд**:
* Чэмпіён Нямеччыны: 2011, 2012
* Уладальнік Кубка Нямеччыны: 2012, 2017
* Уладальнік Супэркубка Нямеччыны: 2008, 2013

**Нямеччына**:
* Чэмпіён сьвету: 2014

## Крыніцы

## Вонкавыя спасылкі
* Афіцыйны сайт
* Статыстыка гульняў Романа ў Бундэсьлізе
* Профіль на Yahoo! Sports

Катэгорыя:Нямецкія футбалісты
Катэгорыя:Чэмпіёны сьвету па футболе
Ашбэртан (рака)

**Ашбэртан** — рака ў рэгіёне Пілбара ў Заходняй Аўстраліі. Упадае ў Індыйскі акіян за 45 км ад гораду Анслоў. Даўжыня ракі складае каля 680 км.

Сярэднегадовая колькасьць ападкаў у басэйне ракі вагаецца ад 200 мм у паўднёва-ўсходняй частцы да 350 мм у паўночнай частцы. Рака мае вялікую колькасьць прытокаў: невялікіх рачулак і раўчукоў.

Пойма ракі шырокая, плоская. Па берагах адзначана малая колькасьць расьліннасьці.

Сваю сучасную назву рака атрымала ў 1861 годзе і названа ў гонар Ўільяма Бінггэма Бэрынга (), другога барона Ашбэртану, прэзыдэнта Каралеўскага геаграфічнага таварыства з 1860 па 1864 гады. У мінулым рака таксама насіла назву Кэрлі ().

## Крыніцы

## Вонкавыя спасылкі

* Паходжаньне назвы ракі
* Басэйн ракі Ашбэртан

Катэгорыя:Рэкі Заходняй Аўстраліі
Жазэф-Банапарт (затока)

**Жазэф-Банапарт** — буйная затока на поўначы Аўстраліі ў акваторыі Тыморскага мора, адносіцца да Паўночнай тэрыторыі. Плошча каля 26 780 км². Названая ў гонар Жазэфа Банапарта, старэйшага брата Напалеона I, караля Нэапалю (1806—1808) і пазьней Гішпаніі (1808—1813). У Аўстраліі яе часта называюць *Затока Банапарта* (*Bonaparte Gulf*).

У затоку упадаюць рэкі Орд і Вікторыя.

Басэйн Банапарт ёсьць буйным асадкавым басэйнам на дне затокі і вялікай часткай Тыморскага мора, у ім знаходзіцца шэраг дзейных і патэнцыяльных радовішчаў нафты.

## Вонкавыя спасылкі
* Пра заліў ''Жазэф-Банапарт'' на сайце www.tutiempo.net

Катэгорыя:Затокі Аўстраліі
Катэгорыя:Затокі Індыйскага акіяна
Катэгорыя:Тыморскае мора
Катэгорыя:Геаграфія Паўночнай тэрыторыі
Плян Годла

**Плян Годла** — першапачатковы плян, па якім будаваўся горад Мэльбурн, сталіца аўстралійскага штату Вікторыя. Названы ў гонар свайго складальніка, каморніка Робэрта Годла. Першапачатковы плян быў складзены ў 1837 годзе, а затым пашыраны. Плошча, забудаваная ў адпаведнасьці з плянам, у наш час ляжыць паміж вуліцай Фліндэрс-Стрыт на поўдні, рынкам каралевы Вікторыі на поўначы, вуліцай Спэнсэр-Стрыт на захадзе і вуліцай Спрынг-Стрыт на ўсходзе.

Катэгорыя:Мэльбурн
Катэгорыя:Архітэктура Аўстраліі
Астравы Ўэлсьлі

**Астравы Ўэлсьлі** — група астравоў ля ўзьбярэжжа паўночнага Кўінзлэнду, у заліве Карпэнтарыя. Адкрыты ў 1644 годзе галяндзкім мараплаўцам Абэлем Тасманам. У 1802—1803 гадах наведаны Мэт’ю Фліндэрсам і названы ім у гонар маркіза Рычарда Ўэлсьлі, генэрал-губэрнатара Індыі. Адміністрацыйна ўваходзяць у склад раёну мясцовага самакіраваньня Марнінгтан-Шыр.

## Крыніцы

## Вонкавыя спасылкі

Катэгорыя:Астравы Аўстраліі
Катэгорыя:Астравы Аўстраліі і Акіяніі
Катэгорыя:Геаграфія Кўінзлэнду
Нацыянальная галерэя Вікторыі

**Нацыянальная галерэя Вікторыі** () — мастацкая галерэя, якая знаходзіцца ў Мэльбурне, Аўстралія. Гэта найстарэйшая, а таксама найвялікшая мастацкая галерэя ў Аўстраліі.

Адкрыцьцё музэю супала з залатой ліхаманкай у Вікторыі, Мэльбурн стаў найбуйнейшым горадам, а штат Вікторыя найбагацейшым штатам Аўстраліі.

У галерэі прадстаўлены работы Антоніса Ван Дэйка, Паолё Ўчэльлё, Пітэра Паўля Рубэнса, Рэмбранта, Джаваньні Батыста Т'епалё, Паолё Вэранэзэ, Клёда Манэ, Паблё Пікаса і іншых вядомых мастакоў. Акрамя карцінаў, у галерэі прадстаўлены артэфакты старажытнага Эгіпту, грэцкія вазы, гістарычная эўрапейская кераміка і мноства іншых экспанатаў, якія прадстаўляюць гістарычную і культурную каштоўнасьць. Усяго ў галерэі прадстаўлена больш за 65 тыс. экспанатаў .

Пры галерэі з 1867 году працавала школа мастацтваў (), якая да 1910 году зьяўлялася вядучай школай мастацтваў у Аўстраліі.

## Крыніцы

## Вонкавыя спасылкі
* Афіцыйны сайт галерэі
* Артэфакты старажытнага Эгіпту ў галерэі Вікторыя

Катэгорыя:Мастацкія музэі і галерэі Мэльбурну
Катэгорыя:Архітэктура мадэрнізму ў Аўстраліі
Катэгорыя:Збудаваньні Мэльбурну
Басава пратока

**Ба́сава пратока** — пратока, якая падзяляе Аўстралію і востраў Тасманія і злучае Індыйскі акіян зь Ціхім.

Шырыня пратокі складае 240 км, а сярэдняя глыбіня каля 50 м. Пратока ўзьнікла толькі каля 10&nbsp;000 гадоў назад у сувязі з павышэньнем узроўню мора. Дагэтуль Тасманія была часткай аўстралійскага кантынэнту. Пратоку назваў яе адкрывальнік Мэт’ю Фліндэрс у гонар карабельнага лекара Джорджа Баса ў 1798 годзе.

## Глядзіце таксама
* Кінг (востраў, Тасманія)

Баса
Баса
Баса
Катэгорыя:Геаграфія Тасманіі
Стандард Льеж

«**Стандард**» () — бэльгійскі футбольны клюб з гораду Льежу. Заснаваны ў 1898 годзе. 10-разовы чэмпіён Бэльгіі, васьміразовы ўладальнік Кубка Бэльгіі. Хатнім стадыёнам клюбу ёсьць арэна «Марыс Дзюфран», якая здольная зьмясьціць  гледача. У сакавіку 2022 году «Стандард» быў набыты прыватнай інвэстыцыйнай кампаніяй 777 Partners, якая базуецца ў ЗША.

## Гісторыя

Клюб быў створаны студэнтамі каледжа Сьвятога Сэрвацыюса ў 1900 годзе. У тыя часы ў Льежы існаваў толькі адзіны футбольны клюб, які насіў назву гораду — «Льеж». За «Льеж» тады заўзелі ў асноўным знатныя й заможныя мяшчане. Фактычна ў процівагу гэтаму клюбу й быў створаны «Стандард», названы па тыпу папулярнага тады францускага клюбу «Стандард дэ Парыж».

Да 1909 году клюб выступаў у другім дывізіёне чэмпіянату Бэльгіі. Але пасьля пераезду на новую арэну «Sclessin» «Стандард» здолеў выйсьці ў першы дывізіён Бэльгіі.

Падчас Першай сусьветнай вайны клюб пазбавіўся 20 сваіх гульцоў. І пасьля заканчэньня вайны кіраўніцтва пачало ствараць новую каманду. Быў выкуплены стадыён, сабраная новая каманда з новым трэнэрам. Але да Другой сусьветнай вайны клюб ня змог дамагчыся сур’ёзных посьпехаў, становячыся толькі тройчы віцэ-чэмпіёнам Бэльгіі.

Толькі праз 60 гадоў пасьля свайго заснаваньня «Стандард» стаў найлепшым клюбам Бэльгіі, шмат у чым дзякуючы кіраўніцтву клюбу ў асобе Ражэ Пэці й Поля Энрара. На працягу 1960-х і 1970-х гадоў «Стандард» быў адным зь лідэраў бэльгійскага футболу нароўні з «Бруге» й «Андэрлехтам». Вяршыні клюб дасягнуў у пачатку 1980-х гадоў, атрымаўшы перамогу ў Кубку Бэльгіі у 1981 годзе й двойчы запар чэмпіёнскі тытул у 1982 і 1983 гадох, а таксама выйшаўшы ў фінал Кубка ўладальнікаў кубкаў у 1982 годзе, дзе атрымаў паразу ад «Барсэлёны» зь лікам 1:2. Гэты фінал стаў самым вялікім дасягненьнем клюбу на міжнароднай арэне.

Аднак празь некаторы час, у 1984 годзе, быў выяўлены факт дамоўных матчаў, у якіх было замяшана кіраўніцтва «Стандарду». Наймацнейшыя гульцы каманды былі дыскваліфікаваныя, а клюб атрымаў сур’ёзныя санкцыі. Каля дзесяці гадоў спатрэбілася камандзе, каб акрыяць ад такога здарэньня, і ў 1993 годзе клюб заняў другое месца ў чэмпіянаце.

Паводле вынікаў сэзону 2007—2008 гадоў клюб заняў першае месца ў чэмпіянаце Бэльгіі, упершыню за 25 гадоў, а на наступны год выйграў другі чэмпіёнскі тытул запар.

## Склад
: *Актуальны на 21 лютага 2026 году*

## Крыніцы

## Вонкавыя спасылкі
* Афіцыйны сайт

Катэгорыя:Льеж
Кінгстан (востраў Норфалк)

**Кінгстан** () — сталіца аўстралійскай паўднёва-ціхаакіянскай зьнешняй тэрыторыі Востраў Норфалк.

Пасёлак быў заснаваны як турма 6 сакавіка 1788 году (усяго праз два месяцы пасьля заснаваньня брытанскай калёніі Новага Паўднёвага Ўэйлзу) лейтэнантам Філіпам Гідлэй Кінгам і 22 іншымі пасяленцамі (15 зь якіх былі зьняволеныя: 9 мужчын і 6 жанчын).

## Вонкавыя спасылкі
* Кінгстан
* Востраў Норфалк

Катэгорыя:Гарады Аўстраліі
Катэгорыя:Сталіцы Акіяніі
Прырэчча

Назву **Прырэчча** маюць:

## Населеныя пункты
### [[Беларусь]]
* Прырэчча — вёска ў Слонімскім раёне Гарадзенскай вобласьці
* Прырэчча — пасёлак у Буда-Кашалёўскім раёне Гомельскай вобласьці
* Прырэчча — савецкая назва вёскі Божына (Бярэзінскі раён, Менская вобласьць)

## Глядзіце таксама
* Двурэчча
* Зарэчча
* Міжрэчча
* Надрэчча
* Узрэчча
Губіцкі сельсавет

**Гу́біцкі сельсавет** — адміністрацыйна-тэрытарыяльная адзінка ў складзе Буда-Кашалёўскага раёну Гомельскай вобласьці. Адміністрацыйны цэнтар — вёска Губічы.

## Гісторыя
1 сьнежня 2009 году ў склад сельсавету былі перададзеныя населеныя пункты — Асавок, Баец, Барок,  Даліна, Елянец, Лявады, Недайка, Падчыстае, Салаўёў, Старая Буда, Сьветлы, Усход, Ясьмень — ліквідаванага Старабудзкага сельсавету.

## Крыніцы


Катэгорыя:Адміністрацыйна-тэрытарыяльны падзел Буда-Кашалёўскага раёну
Катэгорыя:Сельсаветы Беларусі
Зарубскі сельсавет

**Зару́бскі сельсавет** — адміністрацыйна-тэрытарыяльная адзінка ў складзе Дубровенскага раёну Віцебскай вобласьці. Адміністрацыйны цэнтар — вёска Зарубы.

## Гісторыя
6 студзеня 1965 году сельсавет перададзены ў склад адноўленага Дубровенскага раёну.

8 красавіка 2004 году ў склад сельсавету ўключаны 7 сельскіх населеных пунктаў скасаванага Баеўскага сельсавету і выключаны 7 сельскіх населеных пунктаў у межах камунальнага ўнітарнага сельскагаспадарчага прадпрыемства імя Чарняхоўскага (перададзены ў склад Валяўкоўскага сельсавету).

10 кастрычніка 2013 году ў склад сельсавету перададзеныя ўсе населеныя пункты — Быстрыёўка, Гладкія, Жарнеўка, Кляны, Кулакоўшчына, Ляхаўка, Пячонкі, Хаетчына, Цыбульскія, Чырына — ліквідаванага Кляноўскага сельсавету.

## Крыніцы

## Літаратура
*  С. 309


Катэгорыя:Адміністрацыйна-тэрытарыяльны падзел Дубровенскага раёну
Катэгорыя:Сельсаветы Беларусі
Катэгорыя:Сельсаветы, створаныя ў 1960 годзе
Зарубы

**Зару́бы** — вёска ў Дубровенскім раёне Віцебскай вобласьці. Зьяўляецца цэнтрам Зарубскага сельсавету.

## Насельніцтва
* 2010 год — 361 чалавек
* 1999 год — 441 чалавек

## Крыніцы

Катэгорыя:Зарубскі сельсавет
Катэгорыя:Населеныя пункты Дубровенскага раёну
Асташкавічы (Віцебская вобласьць)

**Аста́шкавічы** — вёска ў Дубровенскім раёне Віцебскай вобласьці. Уваходзіць у склад Зарубскага сельсавету.

## Насельніцтва
* 2010 год — 4 чалавекі
* 1999 год — 30 чалавек

## Асобы
* Віктар Грыбкоўскі (*30.04.1932, Асташкавічы – †26.10.2000, Менск) – доктар фізыка-матэматычных навук, прафэсар.

## Крыніцы

Катэгорыя:Зарубскі сельсавет
Катэгорыя:Населеныя пункты Дубровенскага раёну
Вежкі (Віцебская вобласьць)

**Ве́жкі** — вёска ў Дубровенскім раёне Віцебскай вобласьці. Уваходзіць у склад Зарубскага сельсавету.

## Насельніцтва
* 2010 год — 23 чалавекі
* 1999 год — 36 чалавек

## Славутасьці
* Гарадзішча пэрыяду раньняга жалезнага веку (0,5 км на поўнач ад вёскі)

## Крыніцы

Катэгорыя:Зарубскі сельсавет
Катэгорыя:Населеныя пункты Дубровенскага раёну
Дзям’янкава

**Дзям’я́нкава** — вёска ў Дубровенскім раёне Віцебскай вобласьці, на рацэ Перавалочка. Уваходзіць у склад Зарубскага сельсавету.

## Насельніцтва
* 2010 год — 12 чалавек
* 1999 год — 32 чалавекі
* 1857 год — 183 чалавека.
## Крыніцы

## Літаратура
*  С. 565.

Катэгорыя:Зарубскі сельсавет
Катэгорыя:Населеныя пункты Дубровенскага раёну
Мікіціна

**Мікі́ціна** — вёска ў Дубровенскім раёне Віцебскай вобласьці. Уваходзіць у склад Зарубскага сельсавету.

## Насельніцтва
* 1995 год — 4 чалавека.
* 1897 год — 20 чалавек.
* 1857 год — 92 чалавека.
## Крыніцы

## Літаратура
*  С. 576.

Катэгорыя:Зарубскі сельсавет
Катэгорыя:Населеныя пункты Дубровенскага раёну
Быстрыёўка

**Быстрыёўка** — вёска ў Дубровенскім раёне Віцебскай вобласьці. Уваходзіць у склад Зарубскага сельсавету.

## Гісторыя
10 кастрычніка 2013 году разам зь іншымі населенымі пунктамі ліквідаванага Кляноўскага сельсавету перададзеная ў склад Зарубскага сельсавету.

## Крыніцы

Катэгорыя:Зарубскі сельсавет
Катэгорыя:Населеныя пункты Дубровенскага раёну
Слатаўшчына

**Сла́таўшчына** — вёска ў Дубровенскім раёне Віцебскай вобласьці, ў вусьце ракі Трань на рацэ Расасенцы . Уваходзіць у склад Зарубскага сельсавету.

## Насельніцтва
* 2010 год — 11 чалавек
* 1999 год — 26 чалавек
* 1857 год — 99 чалавек.

## Крыніцы

## Літаратура
*  С. 584.

Катэгорыя:Зарубскі сельсавет
Катэгорыя:Населеныя пункты Дубровенскага раёну
ТіК

**ТіК** ( — «*цьвярозасьць і культура*») — украінскі рок-гурт.

## Дыскаграфія
* ЛітераDYPA&nbsp;— 2007
* тиХИЙ&nbsp;— 2008

## Вонкавыя спасылкі

* Афіцыйная старонка

Катэгорыя:Украінскія музычныя гурты
Катэгорыя:Украінскія рок-гурты
Катэгорыя:Зьявіліся ў 2005 годзе
Га-Нука

**Га́-нука, Ха-нука** ( — асьвячэньне, абнаўленьне; ; ) — жыдоўскае сьвята, якое пачынаецца 25 кісьлева і працягваецца, у залежнасьці ад працягласьці месяца, восем дзён да 2 або 3 тэвета.

Сьвята было ўсталяванае ў II стагодзьдзі да н. э. у напамін пра ачышчэньне Храма, асьвячэньне ахвярніка і аднаўленьне храмавай службы Макабэямі, якое пасьледавала за разгромам і выгнаньнем з Храмавай гары грэка-сырыйскіх войскаў і іхніх жыдоўскіх хаўрусьнікаў у 165 року да н. э.

За тры гады да таго, у той самы дзень 25-га кісьлева, Антыёх IV Япіфан апаганіў сьвятыню Ізраіля.

## Назва
Назва сьвята паходзіць, верагодна, ад выразу «*ганукат га-мізбэах*» (асьвячэньне ахвярніка), якое адбылося адразу па вызваленьні Храма Макабэямі і ягонага ачышчэньня ад бажышчаў. Паводле іншага тлумачэньня, חנוכה=חנו כ"ה, азначае «адпачнулі [ад ворагаў] 25 [кісьлева]».

## Крыніцы і заўвагі

## Вонкавыя спасылкі
* Рыхтуемся да Ханукі


Катэгорыя:Паўстаньне Макабэяў
Торэнз (возера)

**Торэнз** () — другое па велічыні салёнае бясстокавае рыфтавае возера Аўстраліі, у штаце Паўднёвая Аўстралія, разьмешчанае за 345 км да поўначы ад Адэлаіды. Паказаная плошча возера вельмі ўмоўная, бо за апошнія 150 гадоў яно цалкам запаўнялася вадой толькі адзін раз.

Возера адкрыта Эдўардам Эйрам у 1839 годзе, наступныя 20 гадоў лічылася, што возера Торэнз — велізарнае плыткае салёнае возера ў форме падковы.

Цяпер возера ўваходзіць у нацыянальны парк Возера Торэнз, для праходу ў які патрабуецца адмысловы дазвол.

Катэгорыя:Азёры Паўднёвай Аўстраліі
Катэгорыя:Бясстокавыя азёры
Ханга-Роа

**Ханга-Роа**, таксама **Анга-Роа** () — горад, адміністрацыйны цэнтар і адзінае сталае паселішча вострава Пасхі.

Насельніцтва гораду складае 3,4 тыс. жыхароў (2005), усяго на востраве пражывае 3,7 тыс. чалавек (2005).

Ханга-Роа ляжыць на паўднёвым захадзе вострава. Дамы ў горадзе не пранумараваныя, таму ўсе лісты паступаюць на мясцовую пошту. Амаль усе дарогі ў апошнія гады заасфальтаваныя. Дзейнічае невялікі рынак Ту’у Махеке.

## Крыніцы

Катэгорыя:Востраў Пасхі
Катэгорыя:Гарады Чылі
Катэгорыя:Сталіцы Акіяніі
Кенгуру (востраў)

**Востраў Кенгуру** () — трэці па велічыні востраў Аўстраліі, пасьля Тасманіі і Мэлвіла. Разьмешчаны за 112 км на поўдзень ад Адэлаіды, на ўваходзе ў заліў Сэнт Вінсэнт, і за 13 км ад бліжэйшага матэрыковага пункта Мыса Джэрвіса. Адміністрацыйна адносіцца да штата Паўднёвая Аўстралія. Даўжыня вострава 145 км, шырыня — ад 900 м да 57 км, плошча 4 405 км². Даўжыня берагавой лініі 509 км, найбольшая вышыня над узроўнем мора складае 307 м.

## Вонкавыя спасылкі

Катэгорыя:Паўднёвая Аўстралія
Катэгорыя:Астравы Аўстраліі
Катэгорыя:Астравы Аўстраліі і Акіяніі
Ёрк (паўвостраў)

**Ёрк** () — паўвостраў у Аўстраліі паміж залівамі Спэнсэр і Сэнт Вінсэнт.

## Геаграфія

Паўвостраў Ёрк разьмешчаны ў аўстралійскім штаце Паўднёвая Аўстралія, прыкладна за 150 км ад горада Адэлаіды. Контур паўвострава мае форму бота, які крыху нагадвае Апэнінскі паўвостраў.

Паўвостраў Ёрк абмываецца на захадзе залівам Спэнсэр, якія аддзяляе яго ад паўвострава Эйр, а на ўсходзе — залівам Сэнт Вінсэнт, якія аддзяляе яго ад гораду Адэлаіда і паўвострава Фляро. На поўдні паўвостраў Ёрк адлучаны пралівам Інвэстыгейтэр ад вострава Кенгуру.

Даўжыня паўвострава, які распасьціраецца ад мыса Спэнсэр на поўдні да Порта-Бротана на поўначы, складае каля 240 км, шырыня — 48 км. Плошча — 4200 км², даўжыня берагавой лініі — 563 км. Вышэйшая кропка паўвострава дасягае 244 м. Сталыя рэкі адсутнічаюць. Максымальная тэмпэратура ўлетку — 40&nbsp;°C, мінімальная ўзімку — 4&nbsp;°C.

У паўднёва-заходняй частцы паўвострава разьмешчаны Нацыянальны парк Інс ().

## Крыніцы

## Вонкавыя спасылкі

* Yorke Peninsula Website 
* Flora and Fauna of the Southern Yorke Peninsula 
* Карта паўвострава 

Катэгорыя:Паўастравы Аўстраліі
Катэгорыя:Геаграфія Паўднёвай Аўстраліі
Аканмуль

**Аканмуль** (*Acanmul*) — руіны цывілізацыі мая ў Мэксыцы. Знаходзяцца на паўвостраве Юкатан, штат Кампэчэ, прыкладна за 25 км на поўнач ад сталіцы штату. Да сучаснага часу Аканмуль і ўвесь рэгіён яшчэ амаль не дасьледаваны археолягамі.

Першае кароткае апісаньне Аканмулю пакінуў Гары Пoлак. З 2000 г. тут праводзяць раскопкі Эбэр Ахэда (Heber Ojeda) і Джозэф Бол (Joseph Ball).

Найбольшую цікавасьць у археолягаў выклiкае трохпавярховы будынак, як мяркуецца, палац кіраўніка позьнеклясычнага пэрыяду. Побач зь ім знаходзіцца C-падобны будынак незвычайнай канструкцыі з выкшталцоным аздабленьнем каменнай паверхні. У горадзе меўся стадыён для гульні ў мяч.

## Крыніцы

## Вонкавыя спасылкі

Катэгорыя:Археалёгія ў Мэксыцы
Катэгорыя:Кампэчэ
Аўстралійская сіпуха

**Аўстралі́йская сіпу́ха** (*Tyto novaehollandiae*) — птушка сямейства сіпухавыя. Яна прадстаўлена шэрагам падвідаў на астравах вакол Аўстраліі, Тасманіі і Мэлянэзіі. Пры гэтым асобныя прадстаўнікі вельмі моцна вар’ююцца паводле афарбаваньня і памераў. У параўнаньні зь сіпухай (*Tyto alba*) у яе вельмі моцная дзюба і моцныя ногі з магутнымі кіпцюрамі.

## Крыніцы

## Літаратура
* Claus König, Friedhelm Weick: Owls of the World. Christopher Helm, London 2008, 

Катэгорыя:Совападобныя
Фрэнсіс Актавіюс Грынфэл

**Фрэнсіс Актавіюс Грынфэл** () — брытанскі вайсковец, уладальнік крыжа Вікторыі, найвялікшай і найпрэстыжнай узнагароды войскаў Вялікабрытаніі і Садружнасьці нацыяў.

## Біяграфія

Фрэнсіс нарадзіўся 4 верасьня 1880 году ў Сафіі і Паска дзю прэ Грынфэл (*Sophia and Pascoe Du Pre Grenfell*). Ён быў адным з 15 дзяцей. Яго блізьнюк, Рывэрсдэйл Грынфэл (*Riversdale Grenfell*), таксама служыў у 9-м палку і быў забіты ў баі ў верасьні 1914 году. Дзедам па матчынай лініі быў адмірал Джон Паска Грынфэл (*John Pascoe Grenfell*), дзядзькам — маршал Фрэнсіс Грынфэл, 1-ы барон Грынфэлл. Старэйшы брат, лейтэнант Робэрт Сэптымус Грынфэл (*Robert Septimus Grenfell*), 21-й полк, быў забіты ў кавалерыйскай атаке ў бітве пры Омдурмане ў 1898 годзе.

Яшчэ трое братоў, Сэсіл (*Cecil*), Говард Максвэл (*Howard Maxwell*) і Артур Мортан (*Arthur Morton*) даслужыліся да званьня падпалкоўнікаў брытанскага войска. Кузэн, лейтэнант Клёд Георг Грынфэл (*Claude George Grenfell*), быў забіты ў англа-бурскіх войнах, і яшчэ двое кузінаў, Джуліян (*Julian*), паэт, і яго брат, Джэралд Ўільям (*Gerald William*), былі забітыя ў Першую сусьветную вайну.

Усе дзевяць братоў Грынфэла гулялі ў пола. Фрэнсіс і яго брат Рывэрсдэйл лічыліся лепшымі гульцамі ў сям’і. Яны былі ў камандзе, якая выйграла American Open, а таксама ў камандзе, што выйграла чэмпіёнскі кубак Гэрлінгэма.

Сам Грынфэл паступіў на службу ў 1900 годзе.

24 жніўня 1914 году ля Андрэгніса ў Бэльгіі капітан Грынфэл паехаў з палком у атаку супраць вялікай колькасьці нямецкае пяхоты. Страты былі вельмі цяжкія, і капітан быў пакінуты ў якасьці старэйшага афіцэра. Ён зьбіраў частку палка за чыгуначным насыпам, калі ў яго двойчы стрэлілі і цяжка ранілі. Аднак, незважаючы на свае раны, калі да яго зьвярнуўся за дапамогай у выратаваньні гарматаў маёр Эрнэст Райт Аляксандар (*Ernest Wright Alexander*) 119-й батарэі Каралеўскай палявой артылерыі, ён і некалькі добраахвотнікаў, пад градам куль, дапамагалі цягнуць і пхаць прылады з-пад зоны агню суперніка.

24 траўня 1915 быў забіты ў баі.

Ягоны крыж дэманструецца ў палкавым музэі 9-га/12-га палкоў каралеўскіх уланаў у Музэі і мастацкай галерэі Дэрбі.

## Крыніцы

Катэгорыя:Памерлі ў Бэльгіі
Катэгорыя:Музэй і мастацкая галерэя Дэрбі
Катэгорыя:Загінулі ў баях Першай сусьветнай вайны
Матс Гумэльс

**Матс Юліян Гумэльс** (;  16 сьнежня 1988 году, Бэргіш-Глядбах, Нямеччына) — колішні нямецкі футбаліст, абаронца. Бараніў колеры нацыянальнай зборнай Нямеччыны, разам зь якой стаў чэмпіёнам сьвету 2014 году.

## Кар’ера
### Клюбная
Выхаванец футбольнай школы мюнхэнскай «Баварыі», дзе ягоны бацька, Гэрман Гумэльс, зьяўляўся трэнэрам. Пачынаў кар’еру на пазыцыі апорнага паўабаронцы, але затым быў пераведзены ў цэнтар абароны.

З 2005 году выступаў у рэгіянальнай лізе за другую каманду «Баварыі», дзе за два сэзоны згуляў 42 матчы й забіў 5 мячоў. З сэзону 2006—2007 гадоў пачаў трэніравацца з асноўным складам «Баварыі», а ў 2007 годзе падпісаў кантракт з клюбам на 2 гады. У Бундэсьлізе дэбютаваў 19 траўня 2007 году ў матчы супраць «Майнцу», які завяршыўся перамогай мюнхэнцаў зь лікам 5:3. У 2008 годзе Гумэльс быў аддадзены ў арэнду «Барусіі» з Дортмунду, бо маладому абаронцу не знаходзілася месца ў асноўным складзе «Баварыі». У «Барусіі» Матс хутка стаў гульцом асновы, шмат у чым дзякуючы галоўнаму трэнэру Юргену Клёпу. У пачатку студзеня 2009 году, Гумэльс, у адным з матчаў чэмпіянату надарваў зьвязкі правай лодыжкі й выбыў на шэсьць тыдняў. Менш чым празь месяц стала вядома, што Матс мае намер застацца ў «Барусіі» й не вяртацца ў «Баварыю».

26 лютага 2011 году забіў гол галавой у браму сваёй былой каманды ў матчы 24 туру Бундэсьлігі. Лік матчу пасьля ягонага голу стаў 3:1 на карысьць дортмундцаў.

### Міжнародная
Дэбютаваў за зборную Нямеччыны ў таварыскім матчы супраць зборнай Мальты 13 траўня 2010 году ў Аахэне. Матч скончыўся перамогай немцаў з рахункам 3:0.

## Дасягненьні
**«Барусія» Дортмунд**:
* Чэмпіён Нямеччыны: 2011, 2012
* Уладальнік Кубка Нямеччыны: 2012, 2021
* Уладальнік Супэркубка Нямеччыны: 2013, 2014, 2019

**«Баварыя»**:
* Чэмпіён Нямеччыны: 2016, 2018, 2019
* Уладальнік Кубка Нямеччыны: 2019
* Уладальнік Супэркубка Нямеччыны: 2016, 2017, 2018

**Нямеччына**
* Чэмпіён сьвету: 2014

## Крыніцы

## Вонкавыя спасылкі
* Профіль на афіцыйным сайце «Барусіі Дортмунд»
* Статыстыка на Fussballdaten.de
* Статыстыка на National Football Teams
* Профіль на сайце ФІФА
* Профіль на сайце УЭФА

Катэгорыя:Нямецкія футбалісты
Катэгорыя:Чэмпіёны сьвету па футболе